Diari Oficial de la Generalitat Valenciana


Sumari del DOGV 10120, del 25-02-2025 (2025/3321)

RESOLUCIÓ de 20 de febrer de 2025, de la Direcció General de Funció Pública, per la qual s'adjudiquen destins a les persones participants en el concurs ordinari número 115/2024 per a la provisió de llocs de treball de naturalesa funcionarial, d'administració especial, del cos A2-02-10, tècnic d'arxivística, biblioteconomia i documentació de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10074

Data del DOGV
:   25-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3321

CVE
:   TREP-K-3217-6545

Data del document
:   20-02-2025

Organisme emissor
:   Conselleria de Justícia i Administració Pública

Tipus de document
:   Resolució

Per Resolució de 7 d'octubre de 2024, de la Direcció General de Funció Pública, es convoca concurs ordinari número 115/2024 per a la provisió de llocs de treball de naturalesa funcionarial, d'administració especial, del cos A2-02-10, tècnic d'arxivística, biblioteconomia i documentació de la Generalitat (DOGV 9958, 16.10.2024).

Finalitzada l'avaluació dels mèrits del personal participant, i altres tràmits d'execució de la convocatòria, revisada l'única al·legació presentada a la proposta d'adjudicació provisional i comprovada la documentació dels participants requerits expressament, es formula proposta definitiva d'adjudicació, d'acord amb el que es preveu en la base sèptima de la mencionada convocatòria.

En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 12 del Decret 28/2025, de 18 de febrer, del Consell, d'aprovació del Reglament orgànic i funcional de la Conselleria de Justícia i Administració Pública,

RESOLC

*Primer. Adjudicació dels llocs de treball*

Fer públiques les puntuacions obtingudes per les persones participants en el concurs ordinari número 115/2024 per a la provisió de llocs de treball de naturalesa funcionarial, d'administració especial, del cos A2-02-10, tècnic d'arxivística, biblioteconomia i documentació de la Generalitat, i adjudicar amb destinació definitiva els llocs de treball relacionats en l'Annex I de la present resolució.

En el present concurs de provisió han participat un home i quatre dones, i han sigut adjudicats un lloc a un home i quatre a dones.

*Segon. Cessaments.*

El personal que ocupa lloc de treball i ha obtingut destí en el present concurs, cessarà d'ofici el dia 23 de març de 2025.

Igualment, cessarà d'ofici el 23 de març de 2025, quan corresponga, el personal que estiga ocupant un lloc de treball adjudicat en el present concurs

*Tercer. Preses de possessió.*

L'acte de presa de possessió, que queda convocat tot el personal relacionat en l'annex de la present resolució, es realitzarà de manera telemàtica el dia 24 de març de 2025.

El procediment per a l'acte de presa de possessió es comunicarà amb antelació suficient, a través de la web de la Generalitat (<www.gva.es>, atenció a la ciutadania, Guia PROP, ocupació pública, apartat Descripció – indicar número de convocatòria i any –115/2024).

Els efectes econòmics i administratius de la presa de possessió seran del dia 24 de març de 2025.

Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.

  

València, 20 de febrer de 2025

Javier Lorente Gual

Director general

Esta disposició conté annexos. Consulteu-ne la versió en PDF.